Kneza Branimira bb, 88 000 Mostar, BiH | T +387 36 395000 | F +387 36 395279 | www.hteronet.ba  
Identifikacijski broj: 4227270100006

Matični-registarski broj subjekta upisanog kod Općinskog suda Mostar: 1-10868

PDV broj: 227270100006  
Transakcijski račun kod UniCredit bank d.d. Mostar: 3381002202007207

Transakcijski račun kod Raiffeisen bank d.d. Sarajevo (filijala Mostar): 1610200023800018

Transakcijski račun kod Addiko bank d.d. Sarajevo: 3060190000145509

Temeljem članka 20 a Zakona o izmjenama i dopunama Zakona o radu (Sl. novine F BiH 89/18), Uredbe o postupku prijema u radni odnos u Javnom sektoru u F BiH (Sl. novine F BiH br. 13/19 od 27.02.2019. godine i Sl. novine F BiH br. 9/21 od 3.02.2021. godine), Zakona o pravima razvojačenih branitelja i članova njihovih obitelji (Sl. novine F BiH br.54/19), članka 138 i 142 Statuta Javnog poduzeća Hrvatske telekomunikacije d.d. Mostar, članka 8 i 9 Pravilnika o radu Javnog poduzeća Hrvatske telekomunikacije d.d. Mostar, Priloga V Pravilnika o raduJavnog poduzeća Hrvatske telekomunikacije d.d. Mostari Odluke Uprave Javnog poduzeća Hrvatske telekomunikacije d.d. Mostar broj: UD-3-51-71/22 od 15.12.2022. godine, JP Hrvatske telekomunikacije d.d. Mostar, raspisuje

**J A V N I O G L A S**

**za prijem radnika u radni odnos na neodređeno vrijeme uz probni rad**

**DIREKCIJA ZA POKRETNU MREŽU**

1. **Stručni suradnik za obračun usluga i korisničke procese 2,** **Grupa za obračun, razvoj usluga i korisničke procese fiksne mreže, Odjel za obračun usluga i korisničke procese**, **Sektor za IT i usluge, DPM** – 1 (jedan) izvršitelj, minimalno 12 mjeseci radnog iskustva na istim ili sličnim poslovima, probni rad 6 mjeseci, mjesto rada **Mostar**

**Opis posla:**

* Predlaže i sudjeluje u realizaciji projekata u svom području odgovornosti.
* Provodi i sudjeluje u razvijanju sustava i novih tehničkih rješenja u svom području odgovornosti.
* Provodi i sudjeluje u implementaciji sustava i tehničkih rješenja sa svrhom poboljšanja kvalitete, pouzdanosti i dostupnosti sustava.
* Verificira nove usluge u svom području odgovornosti.
* Provjerava i izvješćuje o kvaliteti implementiranih rješenja u svom području odgovornosti.
* Identificira rizike i predlaže njihova rješenja.
* Osigurava visoku dostupnost, pouzdanost i kvalitetu usluga i sustava
* Izrađuje i implementira procedure i procese za upravljanje i nadzor sustava
* Aktivno sudjeluje u definiranju sučelja za nadzor i upravljanje sustavima.
* Identificira probleme, određuje prioritete i nudi rješenja
* Osigurava pokazatelje uspješnosti tehničkih sustava (KPI) unutar zadanih vrijednosti.
* Nadzire, koordinira i osigurava visoku kvalitetu radova na sustavima.
* Predlaže rješenja za poboljšanje rada sustava u području odgovornosti.
* Prikuplja i analizira podatke za potrebe izvješćivanja u svom području odgovornosti.
* Provodi i koordinira održavanje sustava u svom području odgovornosti.
* Identificira probleme i sudjeluje u izradi rješenja.
* Pruža tehničku podršku u svrhu implementacije usluga i servisa.
* Koordinira i surađuje s ostalim organizacijskim cjelinama i vanjskim partnerima pri implementaciji rješenja.
* Analizom problema i tehničkom stručnošću sudjeluje u rješavanju kompleksnih incidenata i problema
* Osigurava provođenje poslova s minimalnim utjecajem na kvalitetu usluga
* Sudjelovanje u različitim projektima unutar i izvan sektora s ciljem pružanja podrške i rješenja vezanih za obračun usluga i korisničke procese
* Samostalnost u obavljanju poslova
* Ostali poslovi po nalogu neposrednog rukovoditelja

1. **Suradnik za operativno upravljanje IT sustavima 1, Grupa za operativno upravljanje IT sustavima, Odjel za upravljanje IT sustavima i uslugama, Sektor za IT i usluge, DPM** – 1 (jedan) izvršitelj, minimalno 3 (tri) godine radnog iskustva na istim ili sličnim poslovima, probni rad 6 mjeseci, mjesto rada Mostar i povremeno Grude

**Opis posla:**

* Razvoj, implementacija i integracija novih IT servisa koji unapređuju poslovanje Društva
* Dizajniranje, nadogradnja, integracija, upravljanje i dokumentiranje domenske mreže
* Dizajniranje, nadogradnja, integracija, upravljanje i dokumentiranje kolaboracijskog sustava (Microsoft Exchange mail sustav)
* Dizajniranje, nadogradnja, integracija, upravljanje i dokumentiranje baza podataka
* Dizajniranje, nadogradnja, integracija, upravljanje i dokumentiranje ostalih servisa
* Koordinira i provodi funkcionalne testove i koordinira i podržava testove prihvatljivosti s ključnim korisnicima IT servisa
* Analiza, dizajniranje, implementiranje, upravljanje i održavanje poslužitelja, operacijskih sustava, sustava za pohranu podataka
* Definiranje i izvođenje procedura za oporavak sustava i podataka
* Dizajniranje i upravljanje nadzorom IT sustava
* Udaljeno upravljanje klijentskim računalima i aplikacijama
* Sudjelovanje u implementaciji i optimizaciji projekata iz područja upravljanja IT sustavima
* Sudjelovanje u različitim projektima unutar i izvan sektora s ciljem pružanja podrške i rješenja vezanih uz operativno upravljanje IT sustavima
* Obuhvaćanje znanja sa projekta i davanje povratnih informacija članovima tima – prenošenje najboljih metoda na druge projekte
* Izrada post-projekt procjene rezultata projekta i rješavanje post-projekt poteškoća/ishoda iz tehničke domene
* Predlaganje projekata koji će doprinijeti optimizaciji poslovnih procesa, poboljšanju kvalitete i stabilnosti sustava i zadovoljstvu korisnika
* Identificiranje rizika i predlaganje rješenja
* Izvješća o kvaliteti izvršenih poslova
* Aktivna suradnja sa svim ostalim sektorima i odjelima unutar Društva
* Definiranje i organiziranje podrške ostalim poslovnim područjima
* Upravljanje i koordiniranje vanjskim sučeljima prema partnerima i dobavljačima
* Definiranje i koordiniranje aktivnosti vezanih uz ugovore o održavanju IT sustava
* Samostalnost u obavljanju poslova
* Ostali poslovi po nalogu neposrednog rukovoditelja

**Uvjeti**

**Opći uvjeti:**

1. Da je državljanin BiH
2. Da ima navršenih 18 godina života
3. Da ima opću zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je dostaviti liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima radnog mjesta na koje je izabran)
4. Da se protiv njega ne vodi kazneni postupak (samo kandidat koji bude izabran dužan je dostaviti uvjerenje da se protiv njega ne vodi kazneni postupak)

**Posebni uvjeti:**

- za radno mjesto pod rednim brojem 1): VSS/VII, drugi ciklus visokog obrazovanja, fakultet elektrotehnike ili računarstva, znanje stranog jezika, poznavanje rada na računalu, minimalno 12 mjeseci radnog iskustva na istim ili sličnim poslovima

- za radno mjesto pod rednim brojem 2): VŠS/VI, prvi ciklus visokog obrazovanja, fakultet elektrotehnike, računarstva ili informatike, poznavanje rada na računalu, minimalno 3 godine radnog iskustva na istim ili sličnim poslovima

Uz uredno popunjenu i vlastoručno potpisanu Prijavu na javni oglas **(obrazac prijave je na internet stanici Poduzeća –** [**www.hteronet.ba**](http://www.hteronet.ba) **i u uredu protokola, na adresi Kneza Branimira b.b. Mostar),**

dostaviti slijedeću dokumentaciju:

* životopis,
* uvjerenje o državljanstvu,
* izvod iz matične knjige rođenih,
* diplomu/svjedodžbu,

(ukoliko je diploma/svjedodžba stečena u nekoj drugoj državi nakon 06.04.1992. godine, obvezno dostaviti i ovjerenu kopiju nostrificirane/priznate diplome/svjedodžbe)

* uvjerenje/potvrdu prethodnog poslodavca o radnom iskustvu na istim ili sličnim poslovima uz preciziranje poslova na kojima je radio/radi i dužine radnog odnosa na navedenim poslovima
* dokaz o poznavanju rada na računalu
* dokaz o znanju stranog jezika, ukoliko je isto traženo kao uvjet za poziciju na koju se prijavljuje

**Prioritet pri zapošljavanju pod jednakim uvjetima imaju osobe iz članka 2 Zakona o pravima razvojačenih branitelja i članova njihovih obitelji (Službene Novine F BiH broj 54/19)**

**Kandidati koji se pozivaju na prioritet pri zapošljavanju sukladno Zakonu o pravima razvojačenih branitelja i članova njihovih obitelji (Službene novine F BiH broj 54/19) dužni su dostaviti dokaze o prioritetu upošljavanja i to:**

* Dokaz da su nezaposleni,
* Dokaz da imaju status razvojačenog branitelja

Dokumentacija se dostavlja u originalu ili ovjerenim kopijama. Ukoliko kandidati dostavljaju dokumentaciju u ovjerenoj kopiji, ovjerene kopije ne smiju biti starije od 6 mjeseci.

Kandidati koji se prijavljuju na više radnih mjesta podnose prijavu za svako radno mjesto pojedinačno i uz svaku prijavu dostavljaju traženu dokumentaciju u posebnoj omotnici. U tom slučaju, dovoljno je uz jednu prijavu dostaviti originale ili ovjerene kopije dokumentacije, dok u drugim prijavama mogu dostaviti obične kopije dokumentacije s naznakom prijave u kojoj se nalaze originali ili ovjerene kopije zahtijevane dokumentacije.

Neuredne, nepotpune i ne blagovremene prijave bit će odbačene zaključkom.

Kandidati čije su prijave uredne, potpune i blagovremene biti će pismenim putem obaviješteni o mjestu, datumu i vremenu održavanja pismenog dijela ispita.

Smatra se da je kandidat zadovoljio na pismenom ispitu ukoliko je osvojio najmanje 60% bodova od ukupno mogućih 100%.

O mjestu, datumu i vremenu polaganja usmenog ispita, kandidati će biti obaviješteni usmeno ili pismeno putem e-mail-a.

Ako kandidat koji je uredno pozvan ne pristupi testiranju smatra se da je povukao prijavu na oglas.

**Javni Oglas objavljuje se je u dnevnoj novini Oslobođenje, mrežnoj stranici Poduzeća –** [**www.hteronet.ba**](http://www.hteronet.ba) **i Službi za zapošljavanje Mostar. Prijave s potrebnom dokumentacijom dostaviti u zatvorenoj omotnici najkasnije u roku od 8 (osam) dana od dana posljednje objave.**

**Kandidat je obvezan na poleđini omotnice naznačiti svoje ime, prezime i adresu**

**Prijave se dostavljaju poštom ili osobno putem protokola na adresu:**

***JP* Hrvatske telekomunikacije d.d. Mostar*, Kneza Branimira b.b., 88 000 Mostar, sa naznakom: Prijava na javni oglas za radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,***

***(naziv radnog mjesta)***

***pod rednim brojem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***(redni br. u javnom oglasu)***

**Izbor iz reda prijavljenih kandidata koji ispunjavaju uvjete oglasa izvršit će se sukladno Zakonu o radu F BiH, Uredbi o postupku prijema u radni odnos u javnom sektoru u F BiH, Zakonu o pravima razvojačenih branitelja i članova njihovih obitelji, Pravilniku o radu Javnog Poduzeća Hrvatske telekomunikacije d.d. Mostar** **i Odluci Uprave Društva**